Ericu950/Stoicheia-meter-silver huggingface dataset:
περὶ δὲ χρύσεον στρόφον ἧκαν .
οὐ δ ἄρ Ἀπόλλωνα χρυσάορα θήσατο μήτηρ , ἀλλὰ Θέμις νέκταρ τε καὶ ἀμβροσίην ἐρατεινὴν ἀθανάτῃσιν χερσὶν ἐπήρξατο ·
χαῖρε δὲ Λητώ , οὕνεκα τοξοφόρον καὶ καρτερὸν υἱὸν ἔτικτεν .
αὐτὰρ ἐπεὶ δή , Φοῖβε , κατέβρως ἄμβροτον εἶδαρ , οὔ σέ γ ἔπειτ ἴσχον χρύσεοι στρόφοι ἀσπαίροντα , οὐ δ ἔτι δέσματ ἔρυκε , λύοντο δὲ πείρατα πάντα .
αὐτίκα δ ἀθανάτῃσι μετηύδα Φοῖβος Ἀπόλλων ·
εἴη μοι κίθαρίς τε φίλη καὶ καμπύλα τόξα , χρήσω δ ἀνθρώποισι Διὸς νημερτέα βουλήν .
ὣς εἰπὼν ἐβίβασκεν ἐπὶ χθονὸς εὐρυοδείης Φοῖβος ἀκερσεκόμης , ἑκατηβόλος ·
αἳ δ ἄρα πᾶσαι θάμβεον ἀθάναται ·
χρυσῷ δ ἄρα Δῆλος ἅπασα  βεβρίθει , καθορῶσα Διὸς Λητοὺς τε γενέθλην , γηθοσύνῃ , ὅτι μιν θεὸς εἵλετο οἰκία θέσθαι νήσων ἠπείρου τε , φίλησε δὲ κηρόθι μᾶλλον .
ἤνθησ , ὡς ὅτε τε ῥίον οὔρεος ἄνθεσιν ὕλης 0 1 .
αὐτὸς δ , ἀργυρότοξε , ἄναξ ἑκατηβόλ Ἄπολλον , ἄλλοτε μέν τ ἐπὶ Κύνθου ἐβήσαο παιπαλόεντος , ἄλλοτε δ ἂν νήσους τε καὶ ἀνέρας ἠλάσκαζες .
πολλοί τοι νηοί τε καὶ ἄλσεα δενδρήεντα 0 ·
πᾶσαι δὲ σκοπιαί τε φίλαι καὶ πρώονες ἄκροι ὑψηλῶν ὀρέων ποταμοί θ ἅλαδε προρέοντες 0 ·
ἀλλὰ σὺ Δήλῳ , Φοῖβε , μάλιστ ἐπιτέρπεαι ἦτορ , ἔνθα τοι ἑλκεχίτωνες Ἰάονες ἠγερέθονται αὐτοῖς σὺν παίδεσσι καὶ αἰδοίῃς ἀλόχοισιν .
οἱ δέ σε πυγμαχίῃ τε καὶ ὀρχηθμῷ καὶ ἀοιδῇ μνησάμενοι τέρπουσιν , ὅτ ἄν στήσωνται ἀγῶνα .
φαίη κ ἀθανάτους καὶ ἀγήρως ἔμμεναι αἰεί , ὃς τόθ ὑπαντιάσει , ὅτ Ἰάονες ἀθρόοι εἶεν ·
πάντων γάρ κεν ἴδοιτο χάριν , τέρψαιτο δὲ θυμὸν ἄνδρας τ εἰσορόων καλλιζώνους τε γυναῖκας νῆάς τ ὠκείας ἠδ αὐτῶν κτήματα πολλά .
πρὸς δὲ τόδε μέγα θαῦμα , ὅου κλέος οὔποτ ὀλεῖται , κοῦραι Δηλιάδες , ἑκατηβελέταο θεράπναι 0 ·
αἵ τ ἐπεὶ ἂρ πρῶτον μὲν Ἀπόλλων ὑμνήσωσιν , αὖτις δ αὖ Λητώ τε καὶ Ἄρτεμιν ἰοχέαιραν , μνησάμεναι ἀνδρῶν τε παλαιῶν ἠδὲ γυναικῶν ὕμνον ἀείδουσιν , θέλγουσι δὲ φῦλ ἀνθρώπων .
πάντων δ ἀνθρώπων φωνὰς καὶ βαμβαλιαστὺν μιμεῖσθ ἴσασιν ·
φαίη δέ κεν αὐτὸς ἕκαστος φθέγγεσθ ·
οὕτω σφιν καλὴ συνάρηρεν ἀοιδή .
ἀλλ ἄγεθ ἱλήκοι μὲν Ἀπόλλων Ἀρτέμιδι ξύν , χαίρετε δ ὑμεῖς πᾶσαι ·
ἐμεῖο δὲ καὶ μετόπισθεν μνήσασθ , ὁππότε κέν τις ἐπιχθονίων ἀνθρώπων ἐνθάδ  ἀνείρηται ξεῖνος ταλαπείριος ἐλθών ·
τυφλὸς ἀνήρ , οἰκεῖ δὲ Χίῳ ἔνι παιπαλοέσσῃ τοῦ πᾶσαι μετόπισθεν ἀριστεύσουσιν ἀοιδαί .
ἡμεῖς δ ὑμέτερον κλέος οἴσομεν , ὅσσον ἐπ αἶαν ἀνθρώπων στρεφόμεσθα πόλεις εὖ ναιεταώσας ·
οἳ δ ἐπὶ δὴ πείσονται , ἐπεὶ καὶ ἐτήτυμόν ἐστιν .
αὐτὰρ ἐγὼν οὐ λήξω ἑκηβόλον Ἀπόλλωνα ὑμνέων ἀργυρότοξον , ὃν ἠύκομος τέκε Λητώ .
ὦ ἄνα , καὶ Λυκίην καὶ Μῃονίην ἐρατεινὴν καὶ Μίλητον ἔχεις , ἔναλον πόλιν ἱμερόεσσαν , αὐτὸς δ αὖ Δήλοιο περικλύστοιο μέγ ἀνάσσεις .
εἶσι δὲ φορμίζων Λητοῦς ἐρικυδέος υἱὸς φόρμιγγι γλαφυρῇ πρὸς Πυθὼ πετρήεσσαν , ἄμβροτα εἵματ ἔχων τεθυωμένα ·
τοῖο δὲ φόρμιγξ χρυσέου ὑπὸ πλήκτρου καναχὴν ἔχει ἱμερόεσσαν .
ἔνθεν δὲ πρὸς Ὄλυμπον ἀπὸ χθονός , ὥστε νόημα , εἶσι Διὸς πρὸς δῶμα θεῶν μεθ ὁμήγυριν ἄλλων 0 .
αὐτίκα δ ἀθανάτοισι μέλει κίθαρις καὶ ἀοιδή ·
μοῦσαι μέν θ ἅμα πᾶσαι ἀμειβόμεναι ὀπὶ καλῇ ὑμνεῦσίν ῥα θεῶν δῶρ ἄμβροτα ἠδ ἀνθρώπων τλημοσύνας , ὅσ ἔχοντες ὑπ ἀθανάτοισι θεοῖσι ζώουσ ἀφραδέες καὶ ἀμήχανοι , οὐ δὲ δύνανται εὑρέμεναι θανάτοιό τ ἄκος καὶ γήραος ἄλκαρ ·
αὐτὰρ ἐυπλόκαμοι Χάριτες καὶ ἐύφρονες Ὧραι Ἁρμονίη θ Ἥβη τε Διὸς θυγάτηρ τ Ἀφροδίτη ὀρχεῦντ ἀλλήλων ἐπὶ καρπῷ χεῖρας ἔχουσαι ·
τῇσι μὲν οὔ τ αἰσχρὴ μεταμέλπεται οὔ τ ἐλάχεια , ἀλλὰ μάλα μεγάλη τε ἰδεῖν καὶ εἶδος ἀγητή , Ἄρτεμις ἰοχέαιρα ὁμότροφος Ἀπόλλωνι 0 .
ἐν δ αὖ τῇσιν Ἄρης καὶ ἐύσκοπος Ἀργειφόντης παίζουσ ·
αὐτὰρ ὁ Φοῖβος Απόλλων ἐγκιθαρίζει καλὰ καὶ ὕψι βιβάς ·
αἴγλη δέ μιν ἀμφιφαείνει μαρμαρυγαί τε ποδῶν καὶ ἐυκλώστοιο χιτῶνος .
οἳ δ ἐπιτέρπονται θυμὸν μέγαν εἰσορόωντες Λητώ τε χρυσοπλόκαμος καὶ μητίετα Ζεὺς υἷα φίλον παίζοντα μετ ἀθανάτοισι θεοῖσι .
ἠέ σ ἐνὶ μνηστῆρσιν ἀείδω καὶ φιλότητι , ὅππως μνωόμενος ἔκιες Ἀζαντίδα κούρην Ἴσχυ ἅμ ἀντιθέῳ Ἐλατιονίδη εὐίππῳ ;
ἢ ἅμα Θόρβαντι Τριοπέῳ γένος , ἢ ἅμ Ἐρευθεῖ 0 ;
ἢ ἅμα Λευκίππῳ καὶ Λευκίπποιο δάμαρτι πεζός , ὃ δ ἵπποισιν 0 1 ·
οὐ μὴν Τρίοπός γ ἐνέλειπεν .
ἢ ὡς τὸ πρῶτον χρηστήριον ἀνθρώποισι ζητεύων κατὰ γαῖαν ἔβης , ἑκατηβόλ Ἄπολλον ;
πιερίην μὲν πρῶτον ἀπ Οὐλύμποιο κατῆλθες ·
λέκτον τ ἠμαθοέντα παρέστιχες ἠδ Ἐνιῆνας καὶ διὰ Περραιβούς ·
τάχα δ εἰς Ἰαωλκὸν ἵκανες , Κηναίου τ ἐπέβης ναυσικλειτῆς Εὐβοίης .
στῆς δ ἐπὶ Ληλάντῳ πεδίῳ ·
τό τοι οὐχ ἅδε θυμῷ τεύξασθαι νηόν τε καὶ ἄλσεα δενδρήεντα .
ἔνθεν δ Εὔριπον διαβάς , ἑκατηβόλ Ἄπολλον , βῆς ἄν ὄρος ζάθεον , χλωρόν ·
τάχα δ ἷξες ἀπ αὐτοῦ ἐς Μυκαλησσὸν ἰὼν καὶ Τευμησσὸν λεχεποίην .
θήβης δ εἰσαφίκανες ἕδος καταειμένον ὕλῃ ·
οὐ γάρ πώ τις ἔναιε βροτῶν ἱερῇ ἐνὶ Θήβῃ , οὐ δ ἄρα πω τότε γ ἦσαν ἀταρπιτοὶ οὐ δὲ κέλευθοι Θήβης ἂμ πεδίον πυρηφόρον , ἀλλ ἔχεν ὕλη .
ἔνθεν δὲ προτέρω ἔκιες , ἑκατηβόλ Ἄπολλον , Ὀγχηστὸν δ ἷξες , Ποσιδήιον ἀγλαὸν ἄλσος ·
ἔνθα νεοδμὴς πῶλος ἀναπνέει ἀχθόμενός περ ἕλκων ἅρματα καλά 0 ·
χαμαὶ δ ἐλατὴρ ἀγαθός περ ἐκ δίφροιο θορὼν ὁδὸν ἔρχεται ·
οἳ δὲ τέως μὲν κείν ὄχεα κροτέουσι ἀνακτορίην ἀφιέντες .
εἰ δέ κεν ἅρματ ἀγῇσιν ἐν ἄλσεϊ δενδρήεντι , ἵππους μὲν κομέουσι , τὰ δὲ κλίναντες ἐῶσιν ·
ὣς γὰρ τὰ πρώτισθ ὁσίη γένεθ ·
οἳ δὲ ἄνακτι εὔχονται , δίφρον δὲ θεοῦ τότε μοῖρα φυλάσσει .
ἔνθεν δὲ προτέρω ἔκιες , ἑκατηβόλ Ἄπολλον ·
κηφισσὸν δ ἄρ ἔπειτα κιχήσαο καλλιρέεθρον , ὅς τε Λιλαίηθεν προχέει καλλίρροον ὕδωρ .
τὸν διαβάς , Ἑκάεργε , καὶ Ὠκαλέην πολύπυργον ἔνθεν ἄρ εἰς Ἁλίαρτον ἀφίκεο ποιήεντα .
βῆς δ ἐπὶ Τελφούσης ·
τόθι τοι ἅδε χῶρος ἀπήμων τεύξασθαι νηόν τε καὶ ἄλσεα δενδρήεντα ·
στῆς δὲ μάλ ἄγχ αὐτῆς καὶ μιν πρὸς μῦθον ἔειπες ·
τελφοῦσ , ἐνθάδε δὴ φρονέω περικαλλέα νηὸν ἀνθρώπων τεῦξαι χρηστήριον , οἵτε μοι αἰεὶ ἐνθάδ ἀγινήσουσι τεληέσσας ἑκατόμβας , ἠμὲν ὅσοι Πελοπόννησον πίειραν ἔχουσιν ἠδ ὅσοι Εὐρώπην τε καὶ ἀμφιρύτας κατὰ νήσους , χρησόμενοι 0 ·
τοῖσιν δέ κ ἐγὼ νημερτέα βουλὴν πᾶσι θεμιστεύοιμι χρέων ἐνὶ πίονι νηῷ .
ὣς εἰπὼν διέθηκε θεμείλια Φοῖβος Ἀπόλλων εὐρέα καὶ μάλα μακρὰ διηνεκές ·
ἣ δὲ ἰδοῦσα Τελφοῦσα κραδίην ἐχολώσατο εἶπέ τε μῦθον ·
φοῖβε ἄναξ ἑκάεργε , ἔπος τί τοι ἐν φρεσὶ θήσω .
ἐνθάδ ἐπεὶ φρονέεις τεῦξαι περικαλλέα νηὸν ἔμμεναι ἀνθρώποις χρηστήριον , οἵτε τοι αἰεὶ ἐνθάδ ἀγινήσουσι τεληέσσας ἑκατόμβας ·
ἀλλ ἔκ τοι ἐρέω , σὺ δ ἐνὶ φρεσὶ βάλλεο σῇσι , πημανέει σ αἰεὶ κτύπος ἵππων ὠκειάων ἀρδόμενοί τ οὐρῆες ἐμῶν ἱερῶν ἀπὸ πηγέων ·
ἔνθα τις ἀνθρώπων βουλήσεται εἰσοράασθαι ἅρματά τ εὐποίητα καὶ ὠκυπόδων κτύπον ἵππων ἢ νηόν τε μέγαν καὶ κτήματα πόλλ ἐνεόντα .
ἀλλ εἰ δή τι πίθοιο , σὺ δὲ κρείσσων καὶ ἀρείων ἐσσί , ἄναξ , ἐμέθεν , σεῦ δὲ σθένος ἐστὶ μέγιστον , ἐν Κρίσῃ ποίησαι ὑπὸ πτυχὶ Παρνησοῖο .
ἔνθ οὔ θ ἅρματα καλὰ δονήσεται οὔ τε τοι ἵππων ὠκυπόδων κτύπος ἔσται ἐύδμητον περὶ βωμόν , ἀλλά τοι ὣς προσάγοιεν Ἰηπαιήονι δῶρα ἀνθρώπων κλυτὰ φῦλα 0 ·
σὺ δὲ φρένας ἀμφιγεγηθὼς δέξαι ἱερὰ καλὰ περικτιόνων ἀνθρώπων .
ὣς εἰποῦσ Ἑκάτου πέπιθε φρένας , ὄφρα οἱ αὐτῇ Τελφούσῃ κλέος εἴη ἐπὶ χθονί , μη δ Ἑκάτοιο .
ἷξες δ ἐς Φλεγύων ἀνδρῶν πόλιν ὑβριστάων , οἳ Διὸς οὐκ ἀλέγοντες ἐπὶ χθονὶ ναιετάασκον ἐν καλῇ βήσσῃ Κηφισίδος ἐγγύθι λίμνης .
ἔνθεν καρπαλίμως προσέβης πρὸς δειράδα θύων ἵκεο δ ἐς Κρίσην ὑπὸ Παρνησὸν νιφόεντα , κνημὸν πρὸς Ζέφυρον τετραμμένον , αὐτὰρ ὕπερθεν πέτρη ἐπικρέμαται , κοίλη δ ὑποδέδρομε βῆσσα , τρηχεῖ ·
ἔνθα ἄναξ τεκμήρατο Φοῖβος Ἀπόλλων νηὸν ποιήσασθαι ἐπήρατον εἶπέ τε μῦθον ·
ἐνθάδε δὴ φρονέω τεῦξαι περικαλλέα νηὸν ἔμμεναι ἀνθρώποις χρηστήριον , οἵτε μοι αἰεὶ ἐνθάδ ἀγινήσουσι τεληέσσας ἑκατόμβας , ἠμὲν ὅσοι Πελοπόννησον πίειραν ἔχουσιν , ἠδ ὅσοι Εὐρώπην τε καὶ ἀμφιρύτας κατὰ νήσους , χρησόμενοι 0 ·
τοῖσιν δ ἄρ ἐγὼ νημερτέα βουλὴν πᾶσι θεμιστεύοιμι χρέων ἐνὶ πίονι νηῷ .
αὐτὰρ ἐπ αὐτοῖς λάινον οὐδὸν ἔθηκε Τροφώνιος ἠδ Ἀγαμήδης , υἱέες Ἐργίνου , φίλοι ἀθανάτοισι θεοῖσιν ·
ἀμφὶ δὲ νηὸν ἔνασσαν ἀθέσφατα φῦλ ἀνθρώπων ξεστοῖσιν λάεσσιν , ἀοίδιμον ἔμμεναι αἰεί .
ἀγχοῦ δὲ κρήνη καλλίρροος , ἔνθα δράκαιναν κτεῖνεν ἄναξ , Διὸς υἱός , ἀπὸ κρατεροῖο βιοῖο , ζατρεφέα , μεγάλην , τέρας ἄγριον , ἣ κακὰ πολλὰ ἀνθρώπους ἔρδεσκεν ἐπὶ χθονί , πολλὰ μὲν αὐτούς , πολλὰ δὲ μῆλα ταναύποδ , ἐπεὶ πέλε πῆμα δαφοινόν 0 .
καὶ ποτε δεξαμένη χρυσοθρόνου ἔτρεφεν Ἥρης δεινόν τ ἀργαλέον τε Τυφάονα , πῆμα βροτοῖσιν ·
ὅν ποτ ἄρ Ἥρη ἔτικτε χολωσαμένη Διὶ πατρί , ἡνίκ ἄρα Κρονίδης ἐρικυδέα γείνατ Ἀθήνην ἐν κορυφῇ ·
ἣ δ αἶψα χολώσατο πότνια Ἥρη ἠδὲ καὶ ἀγρομένοισι μετ ἀθανάτοισιν ἔειπε ·
κέκλυτέ μευ , πάντες τε θεοὶ πᾶσαί τε θέαιναι , ὡς ἔμ ἀτιμάζειν ἄρχει νεφεληγερέτα Ζεὺς πρῶτος , ἐπεί μ ἄλοχον ποιήσατο κέδν εἰδυῖαν ·
καὶ νῦν νόσφιν ἐμεῖο τέκε γλαυκῶπιν Ἀθήνην , ἣ πᾶσιν μακάρεσσι μεταπρέπει ἀθανάτοισιν ·
αὐτὰρ ὅ γ ἠπεδανὸς γέγονεν μετὰ πᾶσι θεοῖσι παῖς ἐμὸς Ἥφαιστος , ῥικνὸς πόδας , ὃν τέκον αὐτή ·
αἶσχος ἐμοὶ καὶ ὄνειδος ἐν οὐρανῷ ὅντε καὶ αὐτή  ῥῖψ ἀνὰ χερσὶν ἑλοῦσα καὶ ἔμβαλον εὐρέι πόντῳ 0 ·
ἀλλά ἑ Νηρῆος θυγάτηρ Θέτις ἀργυρόπεζα δέξατο καὶ μετὰ ᾗσι κασιγνήτῃσι κόμισσεν .
ὡς ὄφελ ἄλλο θεοῖσι χαρίζεσθαι μακάρεσσι 0 .
σχέτλιε , ποικιλομῆτα , τί νῦν μητίσεαι ἄλλο ;
πῶς ἔτλης οἶος τεκέειν γλαυκῶπιν Ἀθήνην ;
οὐκ ἂν ἐγὼ τεκόμην ;
καὶ σὴ κεκλημένη ἔμπης ἦα ῥ ἐν ἀθανάτοισιν , οἳ οὐρανὸν εὐρὺν ἔχουσι .
φράζεο νῦν μή τοί τι κακὸν μητίσομ ὀπίσσω .
καὶ νῦν μέντοι ἐγὼ τεχνήσομαι , ὥς κε γένηται παῖς ἐμός , ὅς κε θεοῖσι μεταπρέποι ἀθανάτοισιν , οὔ τε σὸν αἰσχύνασ ἱερὸν λέχος οὔ τ ἐμὸν αὐτῆς .
οὐδέ τοι εἰς εὐνὴν πωλήσομαι , ἀλλ ἀπὸ σεῖο τηλόθ ἐοῦσα θεοῖσι μετέσσομαι ἀθανάτοισιν .
ὣς εἰποῦσ ἀπὸ νόσφι θεῶν κίε χωομένη κῆρ .
αὐτίκ ἔπειτ ἠρᾶτο βοῶπις πότνια Ἥρη , χειρὶ καταπρηνεῖ δ ἔλασε χθόνα καὶ φάτο μῦθον ·
κέκλυτε νῦν μευ , Γαῖα καὶ Οὐρανὸς εὐρὺς ὕπερθεν Τιτῆνές τε θεοί , τοὶ ὑπὸ χθονὶ ναιετάοντες Τάρταρον ἀμφὶ μέγαν , τῶν ἒξ ἄνδρες τε θεοί τε 0 ·
αὐτοὶ νῦν μευ πάντες ἀκούσατε καὶ δότε παῖδα νόσφι Διός , μηδέν τι βίην ἐπιδευέα κείνου ·
ἀλλ ὅ γε φέρτερος ἔστω , ὅσον Κρόνου εὐρύοπα Ζεύς 0 .
ὣς ἄρα φωνήσασ ἵμασε χθόνα χειρὶ παχείῃ ·
κινήθη δ ἄρα Γαῖα φερέσβιος ·
ἣ δὲ ἰδοῦσα τέρπετο ὃν κατὰ θυμόν ·
ὀίετο γὰρ τελέεσθαι .
ἐκ τούτου δὴ ἔπειτα τελεσφόρον εἰς ἐνιαυτὸν οὔ τε πότ εἰς εὐνὴν Διὸς ἤλυθε μητιόεντος , οὔ τε πότ ἐς θῶκον πολυδαίδαλον , ὡς τὸ πάρος περ αὐτῷ ἐφεζομένη πυκινὰς φραζέσκετο βουλάς ·
ἀλλ ἥ γ ἐν νηοῖσι πολυλλίστοισι μένουσα τέρπετο οἷς ἱεροῖσι βοῶπις πότνια Ἥρη .
ἀλλ ὅτε δὴ μῆνές τε καὶ ἡμέραι ἐξετελεῦντο ἂψ περιτελλομένου ἔτεος καὶ ἐπήλυθον ὧραι , ἣ δ ἔτεκ οὔ τε θεοῖς ἐναλίγκιον οὔ τε βροτοῖσι , δεινόν τ ἀργαλέον τε Τυφάονα , πῆμα βροτοῖσιν 0 .
αὐτίκα τόνδε λαβοῦσα βοῶπις πότνια Ἥρη δῶκεν ἔπειτα φέρουσα κακῷ κακόν ·
ἣ δ ὑπέδεκτο .
ὃς κακὰ πόλλ ἔρδεσκεν ἀγακλυτὰ φῦλ ἀνθρώπων ·
ὃς τῇ γ ἀντιάσειε , φέρεσκέ μιν αἴσιμον ἦμαρ , πρίν γέ οἱ ἰὸν ἐφῆκε ἄναξ ἑκάεργος Ἀπόλλων καρτερόν ·
ἣ δ ὀδύνῃσιν ἐρεχθομένη χαλεπῇσι κεῖτο μέγ ἀσθμαίνουσα κυλινδομένη κατὰ χῶρον .
θεσπεσίη δ ἐνοπὴ γένετ ἄσπετος ·
ἣ δὲ καθ ὕλην πυκνὰ μάλ ἔνθα καὶ ἔνθα ἑλίσσετο , λεῖπε δὲ θυμὸν φοινὸν ἀποπνείουσ ·
ὃ δ ἐπηύξατο Φοῖβος Ἀπόλλων ·
ἐνταυθοῖ νῦν πύθευ ἐπὶ χθονὶ βωτιανείρῃ ·
οὐ δὲ σύ γε ζώουσα κακὸν δήλημα βροτοῖσιν ἔσσεαι , οἳ γαίης πολυφόρβου καρπὸν ἔδοντες ἐνθάδ ἀγινήσουσι τεληέσσας ἑκατόμβας ·
οὐδέ τί τοι θάνατόν γε δυσηλεγέ οὔ τε Τυφωεὺς ἀρκέσει οὔ τε Χίμαιρα δυσώνυμος , ἀλλά σέ γ αὐτοῦ πύσει Γαῖα μέλαινα καὶ ἠλέκτωρ Ὑπερίων .
ὣς φάτ ἐπευχόμενος ·
τὴν δὲ σκότος ὄσσε κάλυψε .
τὴν δ αὐτοῦ κατέπυσ ἱερὸν μένος Ἠελίοιο , ἐξ οὗ νῦν Πυθὼ κικλήσκεται ·
οἳ δὲ ἄνακτα Πύθιον ἀγκαλέουσιν ἐπώνυμον , οὕνεκα κεῖθι αὐτοῦ πῦσε πέλωρ μένος ὀξέος Ἠελίοιο .
καὶ τότ ἄρ ἔγνω ᾗσιν ἐνὶ φρεσὶ Φοῖβος Ἀπόλλων , οὕνεκά μιν κρήνη καλλίρροος ἐξαπάφησε ·
βῆ δ ἐπὶ Τελφούσῃ κεχολωμένος , αἶψα δ ἵκανε ·
στῆ δὲ μάλ ἄγχ αὐτῆς καί μιν πρὸς μῦθον ἔειπε ·
τελφοῦσ , οὐκ ἄρ ἔμελλες ἐμὸν νόον ἐξαπαφοῦσα χῶρον ἔχουσ ἐρατὸν προρέειν καλλίρροον ὕδωρ .
ἐνθάδε δὴ καὶ ἐμὸν κλέος ἔσσεται , οὐ δὲ σὸν οἴης .
ἦ καὶ ἐπὶ ῥίον ὦσε ἄναξ ἑκάεργος Ἀπόλλων πετραίῃς προχυτῇσιν , ἀπέκρυψεν δὲ ῥέεθρα καὶ βωμὸν ποιήσατ ἐν ἄλσεϊ δενδρήεντι , ἄγχι μάλα κρήνης καλλιρρόου ·
ἔνθαδ ἄνακτι πάντες ἐπίκλησιν Τελφουσίῳ εὐχετόωνται , οὕνεκα Τελφούσης ἱερῆς ᾔσχυνε ῥέεθρα .
καὶ τότε δὴ κατὰ θυμὸν ἐφράζετο Φοῖβος Απόλλων , οὕστινας ἀνθρώπους ὀργείονας εἰσαγάγοιτο , οἳ θεραπεύσονται Πυθοῖ ἔνι πετρηέσσῃ ·
ταῦτ ἄρα ὁρμαίνων ἐνόησ ἐπὶ οἴνοπι πόντῳ νῆα θοήν ·
ἐν δ ἄνδρες ἔσαν πολέες τε καὶ ἐσθλοί , Κρῆτες ἀπὸ Κνωσοῦ Μινωίου , οἵ ῥα ἄνακτι ἱερά τε ῥέζουσι καὶ ἀγγέλλουσι θέμιστας φοίβου Ἀπόλλωνος χρυσαόρου , ὅττι κεν εἴπῃ χρείων ἐκ δάφνης γυάλων ὕπο Παρνησοῖο .
οἳ μὲν ἐπὶ πρῆξιν καὶ χρήματα νηὶ μελαίνῃ ἐς Πύλον ἠμαθόεντα Πυλοιγενέας τ ἀνθρώπους ἔπλεον ·
αὐτὰρ ὃ τοῖσι συνήντετο Φοῖβος Ἀπόλλων ·
ἐν πόντῳ δ ἐπόρουσε δέμας δελφῖνι ἐοικὼς νηὶ θοῇ καὶ κεῖτο πέλωρ μέγα τε δεινόν τε ·
τῶν δ οὔτις κατὰ θυμὸν ἐπεφράσαθ ὥστε νοῆσαι  ἐκβάλλειν δ ἔθελον δελφῖν ·
ὁ δὲ νῆα μέλαιναν  πάντοσ ἀνασσείσασκε , τίνασσε δὲ νήια δοῦρα .
οἳ δ ἀκέων ἐνὶ νηὶ καθήατο δειμαίνοντες ·
οὐ δ οἵ γ ὅπλ ἔλυον κοίλην ἀνὰ νῆα μέλαιναν , οὐ δ ἔλυον λαῖφος νηὸς κυανοπρώροιο , ἀλλ ὡς τὰ πρώτιστα κατεστήσαντο βοεῦσιν , ὣς ἔπλεον ·
κραιπνὸς δὲ Νότος κατόπισθεν ἔπειγε νῆα θοήν ·
πρῶτον δὲ παρημείβοντο Μάλειαν , πὰρ δὲ Λακωνίδα γαῖαν ἁλιστέφανον πτολίεθρον ἷξον καὶ χῶρον τερψιμβρότου Ἠελίοιο , Ταίναρον , ἔνθα τε μῆλα βαθύτριχα βόσκεται αἰεὶ Ἠελίοιο ἄνακτος , ἔχει δ ἐπιτερπέα χῶρον .
οἳ μὲν ἄρ ἔνθ ἔθελον νῆα σχεῖν ἠδ ἀποβάντες φράσσασθαι μέγα θαῦμα καὶ ὀφθαλμοῖσιν ἰδέσθαι , εἰ μενέει νηὸς γλαφυρῆς δαπέδοισι πέλωρον ἢ εἰς οἶδμ ἅλιον πολυΐχθυον αὖτις ὀρούσει .
ἀλλ οὐ πηδαλίοισιν ἐπείθετο νηῦς εὐεργής , ἀλλὰ παρὲκ Πελοπόννησον πίειραν ἔχουσα ἤι ὁδόν ·
πνοιῇ δὲ ἄναξ ἑκάεργος Ἀπόλλων ῥηιδίως ἴθυν ·
ἣ δὲ πρήσσουσα κέλευθον Ἀρήνην ἵκανε καὶ Ἀργυφέην ἐρατεινὴν καὶ Θρύον , Ἀλφειοῖο πόρον , καὶ ἐύκτιτον Αἶπυ καὶ Πύλον ἠμαθόεντα Πυλοιγενέας τ ἀνθρώπους .
βῆ δὲ παρὰ Κπουνοὺς καὶ Χαλκίδα καὶ παρὰ Δύμην ἠδὲ παρ Ἤλιδα δῖαν , ὅθι κρατέουσιν Ἐπειοί .
εὖτε Φερὰς ἐπέβαλλεν , ἀγαλλομένη Διὸς οὔρῳ , καί σφιν ὑπὲκ νεφέων Ἰθάκης τ ὄρος αἰπὺ πέφαντο Δουλίχιόν τε Σάμη τε καὶ ὑλήεσσα Ζάκυνθος .
ἀλλ ὅτε δὴ Πελοπόννησον παρενίσατο πᾶσαν καὶ δὴ ἐπὶ Κρίσης κατεφαίνετο κόλπος ἀπείρων , ὅστε διὲκ Πελοπόννησον πίειραν ἐέργει ·
ἦλθ ἄνεμος Ζέφυρος μέγας , αἴθριος , ἐκ Διὸς αἴσης , λάβρος ἐπαιγίζων ἐξ αἰθέρος , ὄφρα τάχιστα νηῦς ἀνύσειε θέουσα θαλάσσης ἁλμυρὸν ὕδωρ .
ἄψορροι δὴ ἔπειτα πρὸς ἠῶ τ ἠέλιόν τε ἔπλεον ·
ἡγεμόνευε δ ἄναξ Διὸς υἱὸς Ἀπόλλων ·
ἷξον δ ἐς Κρίσην εὐδείελον , ἀμπελόεσσαν , ἐς λιμέν ·
ἣ δ ἀμάθοισιν ἐχρίμψατο ποντοπόρος νηῦς .
ἔνθ ἐκ νηὸς ὄρουσε ἄναξ ἑκάεργος Ἀπόλλων , ἀστέρι εἰδόμενος μέσῳ ἤματι ·
τοῦ δ ἀπὸ πολλαὶ σπινθαρίδες πωτῶντο , σέλας δ εἰς οὐρανὸν ἷκεν ·
ἐς δ ἄδυτον κατέδυσε διὰ τριπόδων ἐριτίμων .
ἔνθ ἄρ ὅ γε φλόγα δαῖε πιφαυσκόμενος τὰ ἃ κῆλα ·
πᾶσαν δὲ Κρίσην κάτεχεν σέλας ·
αἳ δ ὀλόλυξαν Κρισαίων ἄλοχοι καλλίζωνοί τε θύγατρες Φοίβου ὑπὸ ῥιπῆς ·
μέγα γὰρ δέος ἔμβαλ ἑκάστῳ .
ἔνθεν δ αὖτ ἐπὶ νῆα νόημ ὣς ἆλτο πέτεσθαι , ἀνέρι εἰδόμενος αἰζηῷ τε κρατερῷ τε , πρωθήβῃ , χαίτῃς εἰλυμένος εὐρέας ὤμους ·
ἤ τι κατὰ πρῆξιν ἢ μαψιδίως ἀλάλησθε οἷά τε ληιστῆρες ὑπεὶρ ἅλα , τοί τ ἀλόωνται ψυχὰς παρθέμενοι , κακὸν ἀλλοδαποῖσι φέροντες 0 ;
τίφθ οὕτως ἧσθον τετιηότες , οὐ δ ἐπὶ γαῖαν ἐκβῆτ , οὐ δὲ καθ ὅπλα μελαίνης νηὸς ἔθεσθε ;
αὕτη μέν γε δίκη πέλει ἀνδρῶν ἀλφηστάων , ὁππότ ἂν ἐκ πόντοιο ποτὶ χθονὶ νηὶ μελαίνῃ ἔλθωσιν καμάτῳ ἀδηκότες , αὐτίκα δέ σφεας σίτοιο γλυκεροῖο περὶ φρένας ἵμερος αἱρεῖ .
ὣς φάτο καί σφιν θάρσος ἐνὶ στήθεσσιν ἔθηκε .
τὸν καὶ ἀμειβόμενος Κρητῶν ἀγὸς ἀντίον ηὔδα ·
ξεῖν , ἐπεὶ οὐ μὲν γάρ τι καταθνητοῖσι ἔοικας , οὐ δέμας οὐ δὲ φυήν , ἀλλ ἀθανάτοισι θεοῖσιν , οὖλέ τε καὶ μέγα χαῖρε , θεοὶ δέ τοι ὄλβια δοῖεν .
καί μοι τοῦτ ἀγόρευσον ἐτήτυμον , ὄφρ εὖ εἰδῶ ·
τίς δῆμος 0 ;
τίς γαῖα 0 ;
τίνες βροτοὶ ἐγγεγάασιν ;
ἄλλῃ γὰρ φρονέοντες ἐπεπλέομεν μέγα λαῖτμα ἐς Πύλον ἐκ Κρήτης , ἔνθεν γένος εὐχόμεθ εἶναι ·
νῦν δ ὧδε ξὺν νηὶ κατήλθομεν οὔ τι ἑκόντες , νόστου ἱέμενοι , ἄλλην ὁδόν , ἄλλα κέλευθα ·
ἀλλά τις ἀθανάτων δεῦρ ἤγαγεν οὐκ ἐθέλοντας .
τοὺς δ ἀπαμειβόμενος προσέφη ἑκάεργος Ἀπόλλων ·
ξεῖνοι , τοὶ Κνωσὸν πολυδένδρεον ἀμφενεμεσθε τὸ πρίν , ἀτὰρ νῦν οὐκ ἔθ ὑπότροποι αὖτις ἔσεσθε ἔς τε πόλιν ἐρατὴν καὶ δώματα καλὰ ἕκαστος ἔς τε φίλας ἀλόχους ·
ἀλλ ἐνθάδε πίονα νηὸν ἕξετ ἐμὸν πολλοῖσι τετιμένον ἀνθρώποισιν .
εἰμὶ δ ἐγὼ Διὸς υἱός , Ἀπόλλων δ εὔχομαι εἶναι ·
ὑμέας δ ἤγαγον ἐνθάδ ὑπὲρ μέγα λαῖμα θαλάσσης , οὔ τι κακὰ φρονέων , ἀλλ ἐνθάδε πίονα νηὸν ἕξετ ἐμὸν πᾶσιν μάλα τίμιον ἀνθρώποισι , βουλάς τ ἀθανάτων εἰδήσετε , τῶν ἰότητι αἰεὶ τιμήσεσθε διαμπερὲς ἤματα πάντα .
ἀλλ ἄγεθ , ὡς ἂν ἐγὼ εἴπω , πείθεσθε τάχιστα ·
ἱστία μὲν πρῶτον κάθετον λύσαντε βοείας , νῆα δ ἔπειτα θοὴν μὲν ἐπ ἠπείρου ἐρύσασθε , ἐκ δὲ κτήμαθ ἕλεσθε καὶ ἔντεα νηὸς ἐίσης καὶ βωμὸν ποιήσατ ἐπὶ ῥηγμῖνι θαλάσσης ·
πῦρ δ ἐπικαίοντες ἐπί τ ἄλφιτα λευκὰ θύοντες εὔχεσθαι δὴ ἔπειτα παριστάμενοι περὶ βωμόν .
ὡς μὲν ἐγὼ τὸ πρῶτον ἐν ἠεροειδέι πόντῳ εἰδόμενος δελφῖνι θοῆς ἐπὶ νηὸς ὄρουσα , ὣς ἐμοὶ εὔχεσθαι Δελφινίῳ 0 ·
αὐτὰρ ὁ βωμὸς αὐτὸς Δελφίνιος καὶ ἐπόψιος ἔσσεται αἰεί .
δειπνῆσαί τ ἄρ ἔπειτα θοῇ παρὰ νηὶ μελαίνῃ καὶ σπεῖσαι μακάρεσσι θεοῖς , οἳ Ὄλυμπον ἔχουσιν .
αὐτὰρ ἐπὴν σίτοιο μελίφρονος ἐξ ἔρον ἧσθε , ἔρχεσθαί θ ἅμ ἐμοὶ καὶ ἰηπαιήον ἀείδειν , εἰς ὅ κε χῶρον ἵκησθον , ἵν ἕξετε πίονα νηόν .
οἳ δ ἄρα τοῦ μάλα μὲν κλύον ἠδ ἐπίθοντο .
ἱστία μὲν πρῶτον κάθεσαν , λῦσαν δὲ βοείας , ἱστὸν δ ἱστοδόκῃ πέλασαν προτόνοισιν ὑφέντες ·
ἐκ δὲ καὶ αὐτοὶ βαῖνον ἐπὶ ῥηγμῖνι θαλάσσης .
ἐκ δ ἁλὸς ἤπειρόνδε θοὴν ἀνὰ νῆ ἐρύσαντο ὑψοῦ ἐπὶ ψαμάθοις , ὑπὸ δ ἕρματα μακρὰ τάνυσσαν ·
καὶ βωμὸν ποίησαν ἐπὶ ῥηγμῖνι θαλάσσης ·
πῦρ δ ἐπικαίοντες ἐπί τ ἄλφιτα λευκὰ θύοντες εὔχονθ , ὡς ἐκέλευε , παριστάμενοι περὶ βωμόν .
δόρπον ἔπειθ εἵλοντο θοῇ παρὰ νηὶ μελαίνῃ καὶ σπεῖσαν μακάρεσσι θεοῖς , οἳ Ὄλυμπον ἔχουσιν .
αὐτὰρ ἐπεὶ πόσιος καὶ ἐδητύος ἐξ ἔρον ἕντο , βάν ῥ ἴμεν ·
ἦρχε δ ἄρα σφιν ἄναξ Διὸς υἱὸς Ἀπόλλων , φόρμιγγ ἐν χείρεσσιν ἔχων , ἐρατὸν κιθαρίζων , καλὰ καὶ ὕψι βιβάς ·
οἳ δὲ ῥήσσοντες ἕποντο Κρῆτες πρὸς Πυθὼ καὶ ἰηπαιήον ἄειδον , οἷοί τε Κρητῶν παιήονες , οἷσί τε Μοῦσα ἐν στήθεσσιν ἔθηκε θεὰ μελίγηρυν ἀοιδήν 0 .
ἄκμητοι δὲ λόφον προσέβαν ποσίν , αἶψα δ ἵκοντο Παρνησὸν καὶ χῶρον ἐπήρατον , ἔνθ ἄρ ἔμελλον οἰκήσειν πολλοῖσι τετιμένοι ἀνθρώποισι ·
δεῖξε δ ἄγων ἄδυτον ζάθεον καὶ πίονα νηόν .
τῶν δ ὠρίνετο θυμὸς ἐνὶ στήθεσσι φίλοισι ·
τὸν καὶ ἀνειρόμενος Κρητῶν ἀγὸς ἀντίον ηὔδα ·
ὦ ἄνα , εἰ δὴ τῆλε φίλων καὶ πατρίδος αἴης ἤγαγες ·
οὕτω που τῷ σῷ φίλον ἔπλετο θυμῷ ·
πῶς καὶ νῦν βιόμεσθα ;
τό σε φράζεσθαι ἄνωγμεν .
οὔ τε τρυγηφόρος ἥδε γ ἐπήρατος οὔ τ εὐλείμων , ὥστ ἀπό τ εὖ ζώειν καὶ ἅμ ἀνθρώποισιν ὀπάζειν 0 .
τοὺς δ ἐπιμειδήσας προσέφη Διὸς υἱὸς Ἀπόλλων ·
νήπιοι ἄνθρωποι , δυστλήμονες , οἳ μελεδῶνας βούλεσθ ἀργαλέους τε πόνους καὶ στείνεα θυμῷ 0 ·
ῥηίδιον ἔπος ὔμμ ἐρέω καὶ ἐπὶ φρεσὶ θήσω , δεξιτερῇ μάλ ἕκαστος ἔχων ἐν χειρὶ μάχαιραν , σφάζειν αἰεὶ μῆλα ·
τὰ δ ἄφθονα πάντα παρέσται , ὅσσα τ ἐμοί κ ἀγάγωσι περικλυτὰ φῦλ ἀνθρώπων ·
νηὸν δὲ προφύλαχθε , δέδεχθε δὲ φῦλ ἀνθρώπων ἐνθάδ ἀγειρομένων καὶ ἐμὴν ἰθύν τε μάλιστα .
δείκνυσθε θνητοῖσι ·
σὺ δὲ φρεσὶ δέξο θέμιστα .
εἰ δέ τις ἀφραδίῃς οὐ πείσεται , ἀλλ ἀλογήσει  ἠέ τι τηΰσιον ἔπος ἔσσεται ἠέ τι ἔργον ὕβρις θ , ἣ θέμις ἐστὶ καταθνητῶν ἀνθρώπων , ἄλλοι ἔπειθ ὑμῖν σημάντορες ἄνδρες ἔσονται , τῶν ὑπ ἀναγκαίῃ δεδμήσεσθ ἤματα πάντα .
εἴρηταί τοι πάντα ·
σὺ δὲ φρεσὶ σῇσι φύλαξαι .
καὶ σὺ μὲν οὕτω χαῖρε , Διὸς καὶ Λητοῦς υἱέ ·
ἑρμῆν ὕμνει , Μοῦσα , Διὸς καὶ Μαιάδος υἱόν , Κυλλήνης μεδέοντα καὶ Ἀρκαδίης πολυμήλου , ἄγγελον ἀθανάτων ἐριούνιον , ὃν τέκε Μαῖα , νύμφη ἐυπλόκαμος , Διὸς ἐν φιλότητι μιγεῖσα , αἰδοίη ·
μακάρων δὲ θεῶν ἠλεύαθ ὅμιλον , ἄντρον ἔσω ναίουσα παλίσκιον , ἔνθα Κρονίων νύμφῃ ἐυπλοκάμῳ μισγέσκετο νυκτὸς ἀμολγῷ , ὄφρα κατὰ γλυκὺς ὕπνος ἔχοι λευκώλενον Ἥρην , λήθων ἀθανάτους τε θεοὺς θνητούς τ ἀνθρώπους .
ἀλλ ὅτε δὴ μεγάλοιο Διὸς νόος ἐξετελεῖτο , τῇ δ ἤδη δέκατος μεὶς οὐρανῷ ἐστήρικτο , εἴς τε φόως ἄγαγεν ἀρίσημά τε ἔργα τέτυκτο ·
καὶ τότ ἐγείνατο παῖδα πολύτροπον , αἱμυλομήτην , ληιστῆρ , ἐλατῆρα βοῶν , ἡγήτορ ὀνείρων , νυκτὸς ὀπωπητῆρα , πυληδόκον , ὃς τάχ ἔμελλεν ἀμφανέειν κλυτὰ ἔργα μετ ἀθανάτοισι θεοῖσιν .
ἠῷος γεγονὼς μέσῳ ἤματι ἐγκιθάριζεν , ἑσπέριος βοῦς κλέψεν ἑκηβόλου Ἀπόλλωνος τετράδι τῇ προτέρῃ , τῇ μιν τέκε πότνια Μαῖα .
ὃς καί , ἐπειδὴ μητρὸς ἀπ ἀθανάτων θόρε γυίων , οὐκέτι δηρὸν ἔκειτο μένων ἱερῷ ἐνὶ λίκνῳ , ἀλλ ὅ γ ἀναΐξας ζήτει βόας Ἀπόλλωνος οὐδὸν ὑπερβαίνων ὑψηρεφέος ἄντροιο .
ἔνθα χέλυν εὑρὼν ἐκτήσατο μυρίον ὄλβον ·
ἑρμῆς τοι πρώτιστα χέλυν τεκτήνατ ἀοιδόν ·
ἥ ῥά οἱ ἀντεβόλησεν ἐπ αὐλείῃσι θύρῃσι βοσκομένη προπάροιθε δόμων ἐριθηλέα ποίην , σαῦλα ποσὶν βαίνουσα ·
διὸς δ ἐριούνιος υἱὸς ἀθρήσας ἐγέλασσε καὶ αὐτίκα μῦθον ἔειπε ·
σύμβολον ἤδη μοι μέγ ὀνήσιμον 0 ·
οὐκ ὀνοτάζω .
χαῖρε , φυὴν ἐρόεσσα , χοροιτύπε , δαιτὸς ἑταίρη , ἀσπασίη προφανεῖσα ·
πόθεν τόδε καλὸν ἄθυρμα αἰόλον ὄστρακον ἕσσο χέλυς ὄρεσι ζώουσα ;
ἀλλ οἴσω σ ἐς δῶμα λαβών ·
ὄφελός τι μοι ἔσσῃ , οὐ δ ἀποτιμήσω ·
σὺ δέ με πρώτιστον ὀνήσεις οἴκοι βέλτερον εἶναι , ἐπεὶ βλαβερὸν τὸ θύρηφιν 0 ·
ἦ γὰρ ἐπηλυσίης πολυπήμονος ἔσσεαι ἔχμα ζώουσ ·
ἢν δὲ θάνῃς , τότε κεν μάλα καλὸν ἀείδοις .
ὣς ἂρ ἔφη ·
καὶ χερσὶν ἅμ ἀμφοτέρῃσιν ἀείρας ἂψ εἴσω κίε δῶμα φέρων ἐρατεινὸν ἄθυρμα .
ἔνθ ἀναπηρώσας γλυφάνῳ πολιοῖο σιδήρου αἰῶν ἐξετόρησεν ὀρεσκῴοιο χελώνης .
ὡς δ ὁπότ ὠκὺ νόημα διὰ στέρνοιο περήσῃ ἀνέρος , ὅν τε θαμειαὶ ἐπιστρωφῶσι μέριμναι , ἢ ὅτε δινηθῶσιν ἀπ ὀφθαλμῶν ἀμαρυγαί , ὣς ἅμ ἔπος τε καὶ ἔργον ἐμήδετο κύδιμος Ἑρμῆς .
πῆξε δ ἄρ ἐν μέτροισι ταμὼν δόνακας καλάμοιο πειρήνας διὰ νῶτα διὰ ῥινοῖο χελώνης .
ἀμφὶ δὲ δέρμα τάνυσσε βοὸς πραπίδεσσιν ἑῇσι καὶ πήχεις ἐνέθηκ , ἐπὶ δὲ ζυγὸν ἤραρεν ἀμφοῖν , ἑπτὰ δὲ θηλυτέρων ὀίων ἐτανύσσατο χορδάς .
αὐτὰρ ἐπεὶ δὴ τεῦξε , φέρων , ἐρατεινὸν ἄθυρμα , πλήκτρῳ ἐπειρήτιζε κατὰ μέρος ·
ἣ δ ὑπὸ χειρὸς σμερδαλέον κονάβησε ·
θεὸς δ ὑπὸ καλὸν ἄειδεν ἐξ αὐτοσχεδίης πειρώμενος , ἠύτε κοῦροι ἡβηταὶ θαλίῃσι παραιβόλα κερτομέουσιν , ἀμφὶ Δία Κρονίδην καὶ Μαιάδα καλλιπέδιλον , ὡς πάρος ὠρίζεσκον ἑταιρείῃ φιλότητι , ἥν τ αὐτοῦ γενεὴν ὀνομακλυτὸν ἐξονομάζων ·
ἀμφιπόλους τε γέραιρε καὶ ἀγλαὰ δώματα νύμφης καὶ τρίποδας κατὰ οἶκον ἐπηετανούς τε λέβητας .
καὶ τὰ μὲν οὖν ἤειδε , τὰ δὲ φρεσὶν ἄλλα μενοίνα .
καὶ τὴν μὲν κατέθηκε φέρων ἱερῷ ἐνὶ λίκνῳ , φόρμιγγα γλαφυρήν ·
ὃ δ ἄρα κρειῶν ἐρατίζων ἆλτο κατὰ σκοπιὴν εὐώδεος ἐκ μεγάροιο ὁρμαίνων δόλον αἰπὺν ἐνὶ φρεσίν , οἶά τε φῶτες φηληταὶ διέπουσι μελαίνης νυκτὸς ἐν ὥρῃ .
ἠέλιος μὲν ἔδυνε κατὰ χθονὸς Ὠκεανόνδε αὐτοῖσίν θ ἵπποισι καὶ ἅρμασιν ·
αὐτὰρ ἄρ Ἑρμῆς Πιερίης ἀφίκανε θέων ὄρεα σκιόεντα , ἔνθα θεῶν μακάρων βόες ἄμβροτοι αὖλιν ἔχεσκον βοσκόμεναι λειμῶνας ἀκηρασίους , ἐρατεινούς .
τῶν τότε Μαιάδος υἱός , ἐύσκοπος Ἀργειφόντης , πεντήκοντ ἀγέλης ἀπετάμνετο βοῦς ἐριμύκους .
πλανοδίας δ ἤλαυνε διὰ ψαμαθώδεα χῶρον ἴχνι ἀποστρέψας ·
δολίης δ οὐ λήθετο τέχνης ἀντία ποιήσας ὁπλάς , τὰς πρόσθεν ὄπισθεν , τὰς δ ὄπιθεν πρόσθεν 0 ·
κατὰ δ ἔμπαλιν αὐτὸς ἔβαινε .
σάνδαλα δ αὐτίκα ῥιψὶν ἐπὶ ψαμάθοις ἁλίῃσιν , ἄφραστ ἠδ ἀνόητα διέπλεκε , θαυματὰ ἔργα , συμμίσγων μυρίκας καὶ μυρσινοειδέας ὄζους .
τῶν τότε συνδήσας νεοθηλέος ἄγκαλον ὕλης ἀβλαβέως ὑπὸ ποσσὶν ἐδήσατο σάνδαλα κοῦφα αὐτοῖσιν πετάλοισι τὰ κύδιμος Ἀργειφόντης ἔσπασε Πιερίηθεν ὁδοιπορίην ἀλεγύνων , οἷά τ ἐπειγόμενος δολιχὴν ὁδόν , αὐτοτροπήσας 0 .
τὸν δὲ γέρων ἐνόησε δέμων ἀνθοῦσαν ἀλωὴν ἱέμενον πεδίονδε δι Ὀγχηστὸν λεχεποίην τὸν πρότερος προσέφη Μαίης ἐρικυδέος υἱός 0 ·
ὦ γέρον , ὅστε φυτὰ σκάπτεις ἐπικαμπύλος ὤμους , ἦ πολυοινήσεις , εὖτ ἂν τάδε πάντα φέρῃσι ,  εἴ κε πίθῃ , μάλα περ μεμνημένος ἐν φρεσὶ σῇσι  καί τε ἰδὼν μὴ ἰδὼν εἶναι καὶ κωφὸς ἀκούσας , καὶ σιγᾶν ὅτε μή τι καταβλάπτῃ τὸ σὸν αὐτοῦ .
τόσσον φὰς συνέσευε βοῶν ἴφθιμα κάρηνα .
πολλὰ δ ὄρη σκιόεντα καὶ αὐλῶνας κελαδεινοὺς καὶ πεδί ἀνθεμόεντα διήλασε κύδιμος Ἑρμῆς .
ὀρφναίη δ ἐπίκουρος ἐπαύετο δαιμονίη νύξ , ἡ πλείων , τάχα δ ὄρθρος ἐγίγνετο δημιοεργός ·
ἣ δὲ νέον σκοπιὴν προσεβήσατο δῖα Σελήνη , Πάλλαντος θυγάτηρ Μεγαμηδείδαο ἄνακτος .
τῆμος ἐπ Ἀλφειὸν ποταμὸν Διὸς ἄλκιμος υἱὸς Φοίβου Ἀπόλλωνος βοῦς ἤλασεν εὐρυμετώπους .
ἀκμῆτες δ ἵκανον ἐπ αὔλιον ὑψιμέλαθρον καὶ ληνοὺς προπάροιθεν ἀριπρεπέος λειμῶνος .
ἔνθ ἐπεὶ εὖ βοτάνης ἐπεφόρβει βοῦς ἐριμύκους καὶ τὰς μὲν συνέλασσεν ἐς αὔλιον ἀθρόας οὔσας , λωτὸν ἐρεπτομένας ἠδ ἑρσήεντα κύπειρον 0 ·
σὺν δ ἐφόρει ξύλα πολλά , πυρὸς δ ἐπεμαίετο τέχνην .
δάφνης ἀγλαὸν ὄζον ἑλὼν ἀπέλεψε σιδήρῳ ἄρμενον ἐν παλάμῃ ·
ἄμπνυτο δὲ θερμὸς ἀυτμή ·
ἑρμῆς τοι πρώτιστα πυρήια πῦρ τ ἀνέδωκε .
πολλὰ δὲ κάγκανα κᾶλα κατουδαίῳ ἐνὶ βόθρῳ οὖλα λαβὼν ἐπέθηκεν ἐπηετανά ·
λάμπετο δὲ φλὸξ τηλόσε φῦσαν ἱεῖσα πυρὸς μέγα δαιομένοιο .
ὄφρα δὲ πῦρ ἀνέκαιε βίη κλυτοῦ Ἡφαίστοιο , τόφρα δ ὑποβρύχους ἕλικας βοῦς εἷλκε θύραζε δοιὰς ἄγχι πυρός ·
δύναμις δέ οἱ ἕσπετο πολλή .
ἀμφοτέρας δ ἐπὶ νῶτα χαμαὶ βάλε φυσιοώσας ·
ἀγκλίνων δ ἐκύλινδε δι αἰῶνας τετορήσας .
ἔργῳ δ ἔργον ὄπαζε ταμὼν κρέα πίονα δημῷ ·
ὤπτα δ ἀμφ ὀβελοῖσι πεπαρμένα δουρατέοισι σάρκας ὁμοῦ καὶ νῶτα γεράσμια καὶ μέλαν αἷμα ἐργμένον ἐν χολάδεσσι ·
τὰ δ αὐτοῦ κεῖτ ἐπὶ χώρης ·
ῥινοὺς δ ἐξετάνυσσε καταστυφέλῳ ἐνὶ πέτρῃ , ὡς ἔτι νῦν τὰ μέτασσα πολυχρόνιοι πεφύασι , δηρὸν δὴ μετὰ ταῦτα καὶ ἄκριτον 0 ·
αὐτὰρ ἔπειτα Ἑρμῆς χαρμόφρων εἰρύσατο πίονα ἔργα λείῳ ἐπὶ πλαταμῶνι καὶ ἔσχισε δώδεκα μοίρας κληροπαλεῖς ·
τέλεον δὲ γέρας προσέθηκεν ἑκάστῃ .
ἔνθ ὁσίης κρεάων ἠράσσατο κύδιμος Ἑρμῆς ·